
[bookmark: _GoBack]Тақырыбы:  Қызыл кітап құпиясы.
Мақсаты: 1. Қызыл кітап туралы түсінік беріп, қоршаған ортамен таныстыру, қоршаған ортаны қорғау, оған қамқорлық жасау дағдыларын қалыптастыру.
2. Жануарлар мен өсімдіктердің құруына әкеп соғатын себептерді  түсіндіру.
3.  Табиғатты аялауға  баулу.
Сөздік жұмыс:  сындырылған ағаш, саны сиреп бара жатқан жануарлар, өсімдіктер.
	Іс-әрекет бөлімдері
	Педагогтің іс-әрекеті
	Балалардың іс-әрекеті

	Ынталандыру.
Сезімді ояту.
	Шаттық шеңберін ұйымдастыру.
-Армысыз, қайырлы Күн!
-Армысыз, Аспан ата!
-Армысыз, мейірімді Жер-Ана!
-Армысыз, шұғылалы Алтын күн!
	Балалар өлең жолдарын қайталап, бір-бірімен амандасады.

	Ізденістер.
Ұйымдастыру.
	1.Қызыл кітап туралы түсінік бері:
-Қызыл кітапқа сирек кездесетін, жылдан-жылға азайып не жойылып бара жатқан, сондықтан да айрықша қорғауды қажет ететін жануарлар мен өсімдіктердің түрлері тіркеледі. Жойылу қаупі төнген (саны сиреп бара жатқан) түрлерді сақтап қалу үшін оларды зоологиялық парктерде қолдан өсіріп, көбейту шаралары қолға алынған. Біздің елімізде жойылып бара жатқан жануарлар мыналар: барыс, ілбіс, қоңыр аю, бүркіт, дегелек, т.б. ал өсімдіктерден қызғалдақ, сексеуіл, т.б. Адамдар көбінесе кейде түсінбей, кейде салақтықтан табиғатты қалпына келтіру үшін ұзақ уақыт қажет болатынын ойламастан, оған қалай болса солай қарайды. Сыңсыған  орманның орнындағы жанған түбірлер, су шайып өткен тау беткейлеріндегі жыртылған жерлер, ағаш ағызу кезінде ластанған өзендер – осының бәрі сирек кездесетін көптеген бағалы аңдар мен өсімдіктердің құруына әкеп соғады. Қаскерлердің қолынан қаншамасы қырылып жатыр.
2.Сергіту сәтін өткізу.

Көбелек те, гүл де бір
Қызыл-жасыл күллі өңір.
Аспан төрі ақша бұлт,
Бау-бақшада барша жұрт.
Саңқылдаған саз әні,
Көлде құстың базары  

3.Әліппе-дәптермен жұмыс.
 
· Дәптерде бейнеленген Қызыл кітапқа енген жануарлардың аттарын атайды.
· Қызыл кітапқа енген құстарды тапқыздырып, оларды бояту.
	Тәрбиешінің әңгімесін тыңдайды, сұрақтар қояды. Слайдтардан жойылу қаупі төніп тұрған жануарлар мен өсімдіктерді көреді.

























Өлеңге қосылып, сергіту жаттығуын орындайды.






Қызыл кітапқа енген жануарларды: арқар, барыс, қарақұрық,жабайы мысық, үкі, бүркіт, аққу және тырнаның суреттерін бояйды.

	Қорытындылау.
Өзін-өзі бағалау
	4.«Қызыл кітап» дидактикалық ойыны. Шарты: тақтаға бүркіт, қызғылт қаз, т.б. жануарлардың суреттері ілінеді. Балаларға оларды қорғау шараларын айтқызады.
5.Сұрақ-жауап  және көрнекілік әдістері арқылы балалардың сабақта алған білімдерін пысықтайды.
-Туған өлке табиғатында барлық нәрсе өзара тығыз байланыста болады. Адамды табиғаттан, табиғатты адамнан бөліп қарауға болмайды. Табиғаттың жері мен суы, орманы мен тасы, жануарлары мен өсімдіктері адам үшін тіршілік етудің басты көзі болып табылады. Сол себепті өлкеміздің табиғатын туған анамыздай ардақтап, күте білуіміз керек. Аяусыз сындырылған ағаш, жұлынған гүлдер, ұясы бұзылған құстар, жазықсыз өлтірілген жәндіктер, қоқыс-қалдық салынған лас сулар көбейіп барады. Жануарлар мен өсімдіктерді қорғау –әрбір адамның тікелей парызы.
	Балалардың үлгі жауабы:
-Бүркіт құсының саны азайып барады. Сондықтан оны қорғауға алу керек. Бүркітті атуға, оның ұясын бұзуға болмайды....



Күтілетін нәтиже:  туған өлке табиғаты туралытүсініктерін жетілдіру.
Білуі тиіс:  табиғат жанашыры туралы ұғымы болуы.
Түсінігі:  жануарлар мен өсімдіктерді қоғау.
 Көрсете білуі:   өз өлкелерінде мекендейтін жануарларға қамқорлық көрсету, өсімдіктерді күтіп- баптау.





